Lav et referat af nedenstående tekst:

Tekst:
Der er ikke noget, der er tabubelagt, når de to veninder fra Aalborg Josephine Kuhn og Nanna Elizabeth Hovgaard sætter sig sammen for at tage en snak om livet, og de deler det med glæde med hele Danmark. De har sammen lavet en ærlig podcast, de kalder 'Fries before Guys'. Podcasten ligger nummer 25 på Itunes liste over det mest populære podcast i Danmark, og siden december er den blevet downloadet over en kvart million gange. Podcasten udgives hver uge med et nyt samtaleemne, og der er ingen grænser for, hvilke emner de tager op i æteren. - Vi har været inde om nogle rigtig svære emner som for eksempel angst, som er noget af det, der ligger os tæt ved hjertert, siger Nanna Elizabeth Hovgaard. Men også emner som er lidt lettere, men for blufærdige sjæle kan være svære at tale om. - Så har vi talt om onani rigtig meget, porno, menstruation, venskab, siger Josephine Kuhn. Flere tusinde danskere sidder hver uge og hører de to pigers snak om livet, og selv mener pigerne, at det må være ærligheden og de personlige historier, der har gjort podcasten så stor. - Man kan genkende sig selv i os. Vi taler ud fra vores personlige erfaringer. Vi har oplevet enormt meget, at vores lyttere kan spejle sig i os, siger Nanna Elizabeth Hovgaard. Og Josephine Kuhn fortsætter: - Hvis Nanna og jeg vi sad som to sådan helt picture perfect instragram-venlige blogger-agtige typer med 30.000 følgere, så har man allerede der skabt et skel fra alle dem, der lytter med og så til en selv. Der tror jeg bare, at det er så fucking nice, at vi er så dejligt normale. Vi er bare to helt standard mennesker fra Aalborg, som har gode samtaler. Der er jo ikke mere i det, siger hun. Pigerne tjener lige nu ingen penge på podcasten, men de håber på sigt at kunne leve af det. Se indslaget fra mandagens Nordjylland Live.

Referat:
Den populære podcast 'Fries before Guys' er lavet af to piger fra Aalborg og er nu hørt af over en kvart million danskere.